text: Clarmondine, quant l'entendi,
   Durement en fist l'esmari.
   En faisant samblant de plorer,
   Prist en son cuer à aviser
   Que se vers aus se descouvroit
   Jamais eschaper ne porroit.
   PageV01P221
   Pour ce de li nommer n'ot cure,
   Qu'ele en redoutoit l'aventure,
   N'ele ne revéoit comment
   Peüst revenir nulement
   Au lieu dont ele estoit venue.
   Esbahie ert et esperdue.
   Volentiets aucun tour trouvast
   Comment sauvement eschapast.
  